CELEX: 32012D0835
Language: lv
Date: 2012-12-21 00:00:00
Title: Padomes Lēmums 2012/835/KĀDP ( 2012. gada 21. decembris ), ar ko pagarina Lēmumu 2010/96/KĀDP par Eiropas Savienības militāro misiju, lai palīdzētu Somālijas drošības spēku apmācībā

28.12.2012   
            
            
               LV
            
            
               Eiropas Savienības Oficiālais Vēstnesis
            
            
               L 357/13
            
         PADOMES LĒMUMS 2012/835/KĀDP
   (2012. gada 21. decembris),
   ar ko pagarina Lēmumu 2010/96/KĀDP par Eiropas Savienības militāro misiju, lai palīdzētu Somālijas drošības spēku apmācībā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 42. panta 4. punktu un 43. panta 2. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:
   
               (1)
            
            
               Padome 2010. gada 15. februārī pieņēma Lēmumu 2010/96/KĀDP (1).
            
         
               (2)
            
            
               Padome 2011. gada 28. jūlijā pieņēma Lēmumu 2011/483/KĀDP (2), ar ko tā grozīja Lēmumu 2010/96/KĀDP un pagarināja to uz vēl vienu gadu.
            
         
               (3)
            
            
               Ņemot vērā jaunā Padomes Lēmuma, ar ko groza un pagarina Lēmumu 2010/96/KĀDP, pieņemšanas aizkavēšanos, pēdējā piemērošanas termiņš ir jāpagarina, lai tas attiektos uz ES mācību misiju EUTM Somalia Ugandā no 2013. gada 1. janvāra.
            
         
               (4)
            
            
               Saskaņā ar 5. pantu Protokolā par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un ieviešanā. Dānija nepiedalās šā lēmuma īstenošanā un tādējādi nepiedalās šīs misijas finansēšanā.
            
         
               (5)
            
            
               ES militārā misija būtu vēl jāpagarina,
            
         IR PIEŅĒMUSI ŠO LĒMUMU.
   1. pants
   Lēmumu 2010/96/KĀDP groza šādi:
   
               1)
            
            
               Lēmuma 10. pantu aizstāj ar šādu:
               "10. pants
               Finansiāli noteikumi
               1.   ES militārās misijas kopējās izmaksas pārvalda saskaņā ar Padomes Lēmumu 2011/871/KĀDP (2011. gada 19. decembris), ar ko izveido mehānismu tādu Eiropas Savienības operāciju kopējo izmaksu finansēšanas pārvaldībai, kuras skar militārus vai aizsardzības aspektus (Athena) (3) ("ATHENA").
               2.   Finanšu atsauces summa ES militārās misijas kopējo izmaksu segšanai laikposmā līdz 2011. gada 9. augustam ir EUR 4,8 miljoni. ATHENA 25. panta 1. punktā minētās finanšu atsauces summas procentu likme ir 60 %.
               3.   Finanšu atsauces summa ES militārās misijas kopējo izmaksu segšanai laikposmā no 2011. gada 9. augusta līdz 2012. gada 31. decembrim ir EUR 4,8 miljoni. ATHENA 25. panta 1. punktā minētās finanšu atsauces summas procentu likme ir 30 %.
               4.   Finanšu atsauces summa ES militārās misijas kopējo izmaksu segšanai laikposmā no 2013. gada 1. janvāra ir EUR 0,05 miljoni. ATHENA 25. panta 1. punktā minētās finanšu atsauces summas procentu likme ir 100 %.
            
         
               2)
            
            
               Lēmuma 12. panta 2. punktu aizstāj ar šādu:
               "2.   ES militārās misijas pilnvaras beidzas 2013. gada 31. janvārī."
            
         2. pants
   Šis lēmums stājas spēkā tā pieņemšanas dienā.
   To piemēro no 2013. gada 1. janvāra.
   
      Briselē, 2012. gada 21. decembrī
      
         
            Padomes vārdā –
         
            priekšsēdētājs
         
         A. D. MAVROYIANNIS
      
   
   
      (1)  OV L 44, 19.2.2010., 16. lpp.
   
      (2)  OV L 198, 30.7.2011., 37. lpp.
   
      (3)  OV L 343, 23.12.2011., 35. lpp.".